সকরারি হওয়ার মতো সব ধরনের যোগ্যতাই ছিল দিনাজপুরের কাহারোল উপজেলার জয়নন্দ ডিগ্রি কলেজের। সব শর্ত পূরণ করে সরকারীকরণের তালিকায়ও ছিল কলেজটি। প্রধানমন্ত্রীও সম্মতি দিয়েছিলেন। তার পরও তালিকাভুক্ত এ কলেজটিকে বাদ দিয়ে অপেক্ষাকৃত কম যোগ্যতাসম্মত কাহারোল ডিগ্রি কলেজকে সরকারীকরণের প্রজ্ঞাপন জারি করা হয়েছে। অভিযোগ উঠেছে, নিয়ম-নীতির তোয়াক্কা না করে অর্থের বিনিময়ে কলেজটিকে সরকারীকরণ করা হয়।